
FoNN — Ni  mi  'n  duanag  so  le  h-aoibhneas     .' 
Le  dìirachd  mo  chridhe  'n  mhaighdinn, 
D'  am  bu  dual  bhi  uasal,  caoimhneil, 
Thar  gach  baintighearna  's  an  tìr. 

Sùilean  gorm  a's  ciùine  sealladh, 
Aig  Beala  bhàn  Ghearrabhailtis — 
Deud  mar  dhìsnean,  dìonach,  snaighte, 
Ann  ad'  bheulan  meachair,  grinn. 

Ni  mi  'n  duanag,  &c. 

Cha  'n  ioghnadh  leam  thu  bhi  pròiseil 
'S  glan  an  fhuil  tha'd  chuislean  bòidheach, 
Bho  Mhoraire  mòr  Chlann-Dòmhnuill, 
'S  ann  mu  'bhòrd  bhiodh  ceòl  na  pìob. 
Ni  mi  'n  duanag,  &c. 

Tha  do  chàirdean  uasal,  neartmhor, 
Cruadalach,  buadhach  's  na  batail ; 
Siosalaich  nan  lannan  sgaiteach, 
Choisinn  meas  am  feachd  an  righ. 

Ni  mi  'n  duanag,  &c. 

Bu  tu  nighean  an  duin'-uasail, 

Au  t-OUamh  còir  mac  Mhic-Ruaraidh, 

Aig  an  robh  an  nàdur  suairce — 
Cha  sgeul  tuaileis  'tha  mi  'g  inns'. 

Ni  mi  'n  duanag,  &c. 

N'an  cluinninn  thu  thighinn  'an  dùthaich 
Dh'èireadh  mo  chridhe  gu  sunndach — 
'S  fhad  a  chkiinute  fuaim  mo  chiùil 
A'  seinn  do  chUù  air  feadh  na  tìr'. 

Ni  mi  'n  duanag,  &c. 

Dh'  òlainn,  a  ghaoil,  do  dheoch-slàinte — 
'S  mi  gu'n  òladh  i  's  gu'm  pàigheadh, 
Do  Bhrapndaidh  no  do  dh'fhìon  na  Spàinte, 
Ged  a  dh'fhàgadh  e  mi  tinn. 

Ni  mi  'n  duanag,  &c. 

Tha  do  ghruaidh  mar  chaoran  mheangan, 
T'anail  na's  cùbhraidh  leam  n'an  caìneal, 
Muineal  a's  gile  na'n  canach — 
Mar  an  eal'  air  bhàrr  na  tuinn'. 

Ni  mi  'n  duanag,  &c. 

An  uair  a  thèid  thu  do  Dhùn-èideann 

Cha  bhi  diùc  ann  nach  bi  'n  ddigh  ort, 

'S  bidh  iad  a'  faighneachd  d'a  chèile, 

"  Cò  i  peacag  an  fliuilt  ghrinn? " 

Ni  mi  'n  duanag,  &c. 

Troigh  chuimir  a'm  bòtain  thana, 
Nach  lùb  am  feòirnein  air  faiche. 


Fo  d'  chalpannan  mìne,  geala, 

Air  dhealbh  a'  bhradaiu  anns  an  hon. 
Ni  mi  'n  duanag,  &c. 

'S  biune  leam  do  ghuth  nan  smeòrach, 
'S  milse  leam  na  'mhil  do  phògan —  ■^ 
Tha  do  ghruag  mar  theudan  òir, 

'Nan  dualau  bòidheach  cùl  do  cliinu':. 
Ni  mi  'n  duanag,  &c. 

Mu'n  tig  geamhradh  nan  gaoth  reòta 
Cha'n  fhàgar  an  Uist  an  eòrn'  thu, 
Thèid  thu  Shlèibhte  nam  ban  bòidheacli — 
Do'n  Torrmhòr  's  an  òilte  f  ìon. 

Ni  mi  'n  duanag,  &c. 

